Medisi co l'Àfrica Cuamm

Medisi co l'Àfrica Cuamm (nome uficiałe in itałian: Medici con l'Africa Cuamm) ła xe na organixasion no governativa che se ocupa de ła promosion e de ła tuteła de ła sałute de łe popołasion de l'Àfrica. Ła òpara ai difarenti livełi del sistema sanitario, da łe cliniche mobiłi a łe università, daxendoghe a tuti ła posibiłità de aceso a un servisio de cuałità.

El CUAMM (che sta par Colejo Universitario Aspiranti Medisi Misionari) el nase a Pàdoa inte el 1950, pa' inisiativa del profesor Francesco Canova e del vescovo de Pàdoa Girolamo Bortignon  col scopo de formar medisi pa' i Paexi in via de sviłupo; int ei ani el ga sielto de oparar soratuto inte el continente african, tanto da ciapar el nome "Medisi co l'Àfrica".

Obietivo del CUAMM el xe cueło de sostegner łe struture sanitarie dei vari paexi faxendo in modo che se posa reałixar de łe infrastruture organixae e sostenibiłi (a liveło econòmego e de risorse umane) sol longo periodo.

Categoria:Organixasion no governative